Parasmäe rõõmud ja mured.

Kuus aastat tagasi otsustas MTÜ Parasmäe Külaselts alustada oma külaplatsi rajamist. Vallavalitsus leidis sobiva maatüki ja andis selle külaseltsile tasuta kasutamiseks. Nüüdseks on see peaaegu valmis. 2015.aastal toimusid siin IV Kostivere Mõisamängud, külarahvas saab siin kokku jaanipäevadel, koristustalgutel, koosolekutel. Külaplatsi ehituseks on kirjutatud mitmeid projekte ja saadud toetusi. Oluline vabatahtlik panus on saadud ka külarahvalt ja eestseisuselt. Külaplats on olnud väga vajalik küla- ja vallarahva kogukondliku elu elavdamisel.

Mureks on meil aga kergliiklustee puudumine Parasmäe ja Kostivere vahel. Seda on oodatud siia külla juba ammu. Maanteel on juhtunud traagilisi õnnetusi ja jalgrattasõit või kepikõnd on kurvilisel teel ohtlik. Euroliidu fondist on eraldatud summad tee rajamiseks, aga kahjuks osa maaomanikke ei ole nõus oma maast tükikest eraldama. Küla saaks täieliku valgustuse alates Kostiverest Mäe teeni. Külarahvas esitas avalduse 24 inimese allkirjaga vallavalitsusele, et see tee ikkagi tehtaks. Ootame maaomanikelt mõistvat suhtumist, et Parasmäe ei jääks ainsaks külaks Jõelähtme vallas, kus kergliiklustee puudub üksikute maaomanike vastuseisu tõttu. Oma toetava sõna on öelnud ka paljud

Jüri Palts,

Parasmäe külavanem ja MTÜ Parasmäe Külaselts juhatuse liige